25. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 547 της 7/20 Αυγ. 1974 (ΦΕΚ Α΄ 226) Περί των χορηγουμένων πτυχίων και πιστοποιητικών εις τους μετεκπαιδευομένους εν τω Μαρασλείω Διδασκαλείω Δημοτικής Εκπαιδεύσεως. Έχοντες υπ’ όψει: α)Την παράγραφον 7β του άρθρου 6 του Ν. Δ/τος 1222/1972 (ΦΕΚ 153/1972 τ.Α΄) «περί μετεκπαιδεύσεως του εκπαιδευτικού προσωπικού Δημοτικής Εκπαιδεύσεως και αναδιοργανώσεως του Διδασκαλείου Δημοτικής Εκπαιδεύσεως» και  β)Την υπ’ αριθ. 310/9.5.1974 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν κα ιδιατάσσομεν: -Τροποποιούμεν το Β.Δ. 68/1973 «περί χορηγουμένων πτυχίων και πιστοποιητικών εις τους μετεκπαιδευομένους εν τω Μαρασλείω Διδασκαλείω Δημοτικής Εκπαιδεύσεως», ως ακολούθως: Άρθρον 1. Πτυχίον μετεκπαιδεύσεως μείζονος διαρκείας. 1.α)»Εις τους επιτυχώς περατούντας τας εξετάσεις του τελευταίου (Δ) ακαδημαϊκού εξαμήνου της μετεκπαιδεύσεως μείζονος διαρκείας ως και της τοιαύτης εις την Ειδικήν Αγωγήν εν τω Μαρασλείω Διδασκαλείω Δημοτικής Εκπαιδεύσεως χορηγείται πτυχίον, ο τύπος του οποίου ορίζεται ως εν τοις συνημμένοις παραρτήμασι, Ζ΄, προκειμένου περί της μετεκπαιδεύσεως μείζονος διαρκείας και  ΣΤ΄ προκειμένου περί της μετεκπαιδεύσεως μείζονος διαρκείας εις την Ειδικήν Αγωγήν». Το εδάφ. α΄ ετροποποιήθη ως άνω δια της παρ. 1 του άρθρ. 1 Π.Δ. 403 της 3/19 Ιουν. 1976 (ΦΕΚ Α΄ 149). β)Εις το πτυχίον τούτο, εκτός των βασικών στοιχείων του μετεκπαιδευθέντος, αναγράφεται ο χαρακτηρισμός του γενικού βαθμού του πτυχίου (καλώς, λίαν καλώς, άριστα). γ)Ο γενικός βαθμός του πτυχίου εξάγεται εκ της αθροίσεως όλων των ληφθέντων κατά τα τέσσαρα εξάμηνα της φοιτήσεως βαθμών εις έκαστον μάθημα και της διαιρέσεως του ούτω λαμβανομένου αθροίσματος δια του συνολικού αριθμού των διδαχθέντων κατά τα τέσσαρα εξάμηνα μαθημάτων. Μάθημα διδαχθέν εις περισσότερα του ενός εξάμηνα δίδει, κατά τ’ ανωτέρω, τόσους βαθμούς όσα τα εξάμηνα κατά τα οποία εδιδάχθη, αντιστοίχως δε λαμβάνεται επίσης κατά τον υπολογισμόν του συνολικού αριθμού των διδαχθέντων μαθημάτων τόσας φοράς, όσα τα εξάμηνα, κατά τα οποία εδιδάχθη και εβαθμολογήθη. Κατά την κατά τ’ ανωτέρω εξαγωγήν του γενικού βαθμού ως και κατά την εφαρμογήν των διατάξεων του εδαφ. α΄ της παραγρ. 2 του άρθρου 8 της υπ’ αριθ. Φ.500.1/2/10639/2.2.1974 (ΦΕΚ 168Β΄) αποφάσεως του Υπουργού Εθνικής Παιδείας και Θρησκευμάτων δεν συνυπολογίζεται η βαθμολογία του μαθήματος της Ξένης Γλώσσης. Ο χαρακτηρισμός του γενικού βαθμού του πτυχίου ορίζεται ως ακολούθως: -Άριστα δέκα (10) και εννέα (9) -Λίαν καλώς οκτώ (8) και επτά(7) -Καλώς έξ (6) 2.Τα πτυχία υπογράφονται υπό του Διευθυντού και του Αναπληρωτού Διευθυντού του Μ.Δ.Δ.Ε. 3.»Δι’ έκαστον μετεκπαιδευθέντα εκδίδεται έν μόνον πτυχίον, τη αιτήσει όμως τούτου εκδίδονται έν ή πλείονα αποδεικτικά σπουδών, εις α περιλαμβάνονται τα βασικά στοιχεία του μετεκπαιδευθέντος, ο γενικός βαθμός του πτυχίου μετά του γενικού του χαρακτηρισμού (καλώς, λίαν καλώς, άριστα), άπαντα τα μαθήματα κατά ακαδημαϊκά εξάμηνα μετά της βαθμολογίας και των αντιστοιχουσών ωρών διδασκαλίας, αι ώραι πρακτικών ασκήσεων, ως και ο βαθμός της τυχόν εγκριθείσης πραγματείας, περί ης η παρ. 8 του άρθρ. 5 της υπ’ αριθ. 550.1/2/2835/75 (ΦΕΚ 30/Β΄/75) αποφάσεως του Υπουργού Εθνικής Παιδείας και Θρησκευμάτων, κατά το συνημμένον υπόδειγμα εν παραρτήματι Ζ΄». Η παρ. 3 ετροποποιήθη ως άνω δια της παρ. 2 του άρθρ. 1 Π.Δ. 403 της 3/19 Ιουν. 1976 (ΦΕΚ Α΄ 149). (Αντί των σελ. 272,249(α)-272,253(γ) Σελ. 272,249(β) Τεύχος 674 Σελ. 31 Μετεκπαίδευση δημοδιδασκάλων 32.Γ.η.23-25 4.Τα κατά την προηγουμένην παράγραφον αποδεικτικά σπουδών υπογράφονται υπό του Διευθυντού, του Αναπληρωτού Διευθυντού και του Γραμματέως του Μ.Δ.Δ.Ε. Άρθρον 2. Πίναξ αποφοιτώντων. 1.«Μετά την έκδοσιν των αποτελεσμάτων του τελευτάιου (Δ΄) ακαδημαϊκού εξαμήνου της μετεκπαιδεύσεως μείζονος διαρκείας, ως και της τοιαύτης εις την Ειδικήν Αγωγήν, ο Διευθυντής του Διδασκαλείου υποβάλλει εις την Διεύθυνσιν Σχολών Εκπαιδεύσεως Διδακτικού Προσωπικού του Υπουργείου Εθνικής Παιδείας και Θρησκευμάτων πίνακα πτυχιούχων, αλφαβητικόν και κατ’ ειδικότητα». Η παρ. 1 ετροποποιήθη ως άνω διατου άρθρ. 2 Π.Δ. 403 της 3/19 Ιουν. 1976 (ΦΕΚ Α΄ 149). 2.Ο κατά την προηγουμένην παράγραφον πίναξ περιλαμβάνει, ως προς έκαστον μετεκπαιδευθέντα, τα ακόλουθα στοιχεία: α)Αύξοντα αριθμόν και αριθμόν Μητρώου, β)Επώνυμον, όνομα, πατρώνυμον, όνομα μητρός και γ)Αριθμόν και γενικόν βαθμός ληφθέντος πτυχίου. Σελ. 272,250(β) Τεύχος 674 Σελ. 32 32.Γ.η.25 Μετεκπαίδευση δημοδιδασκάλων Άρθρον 3. Πιστοποιητικά μετεκπαιδεύσεως βραχείας διαρκείας. 1.Οι επιτυχώς περατούντες τα προγράμματα μετεκπαιδεύσεως βραχείας διαρκείας, περί ων το άρθρον 5 του Ν. Δ/τος 1222/1972 ή ο Α.Ν. 340/1968, λαμβάνουν πιστοποιητικόν, ο τύπος του οποίου ορίζεται εν παραρτήματι Ι». 2.Τα πιστοποιητικά υπογράφονται υπό του Διευθυντού και του Αναπληρωτού Διευθυντού του Μ.Δ.Δ.Ε. 3.Δι’ έκαστον μετεκπαιδευθέντα και δι’ εκάστην περίπτωσιν μετεκπαιδεύσεως βραχείας διαρκείας εκδίδεται έν μόνον πιστοποιητικόν. Τη αιτήσει όμως των ενδιαφερομένων εκδίδονται αποδεικτικά παρακολουθήσεως προγράμματος μετεκπαιδεύσεως βραχείας διαρκείας, έν ή πλείονα, περιλαμβάνοντα τα βασικά στοιχεία του πιστοποιητικού, κατά το συνημμένον υπόδειγμα εν παραρτήματι Δ΄. Προκειμένου περί αποδεικτικού παρακολουθήσεως προγράμματος μετεκπαιδεύσεως εις την Ειδικήν Αγωγήν (άρθρ. 5 παραγρ. ε΄ Ν.Δ/τος 1222/1972 ΦΕΚ 153 Α΄) τούτο περιλαμβάνει εκτός των βασικών στοιχείων του πιστοποιητικού, και άπαντα τα μαθήματα κατά ακαδημαϊκά εξάμηνα μετά της βαθμολογίας και των αντιστοιχουσών ωρών διδασκαλίας ως και τον γενικόν βαθμόν μετά του λεκτικού του χαρακτηρισμού (καλώς, λίαν καλώς, άριστα) κατά το συνημμένον υπόδειγμα εν παραρτήματι Ε΄. 4.Τα, κατά την προηγουμένην παράγραφον, αποδεικτικά υπογράφονται υπό του Διευθυντού, του Αναπληρωτού Διευθυντού και του Γραμματέως του Μ.Δ.Δ.Ε. Δια του άρθρ. 3 Π.Δ. 403 της 3/19 Ιουν. 1976 (ΦΕΚ Α΄ 149) έπαυσαν ισχύουσαι αι διατάξεις του ανωτέρω άρθρ. 3 ως προς την μετεκπαίδευσιν βραχείας διαρκείας εις την Ειδικήν Αγωγήν. Άρθρον 4 Από της δημοσιεύσεως του παρόντος εις την Εφημερίδα της Κυβερνήσεως καταργείται το άχρι τούδε ισχύον σχετικόν Β.Δ. 68/1973. (Ακολουθούν υποδείγματα των ανωτέρω αναφερομένων πτυχίων και πιστοποιητικών. Υποδείγματα προσετέθησαν και δια του Π.Δ. 403 της 3/19 Ιουν. 1976 (ΦΕΚ Α΄ 149). Νέα υποδείγματα, που τροποποιούν τα ανωτέρω, περιέχονται στο Π.Δ. 539/1981, (ΦΕΚ Α΄ 141). Τα υποδείγματα των άνω Π. Δ/των αντικαταστάθηκαν από το Π.Δ. 474/25 Οκτ. – 1 Νοεμ. 1984 (ΦΕΚ Α΄ 169). 